Cogomelo de pé aveludado

O **cogomelo de pé aveludado** (***Flammulina velutipes***), tamén coñecido cos nomes orientais de ***enoki*** (エノキ en xaponés) ou *cogomelo de agulla de ouro* (金針菇 en chinés é un fungo que forma parte dunha familia de cogomelos brancos alongados e finos populares en varias gastronomías asiáticas (tales como a chinesa, xaponesa e coreana). Estes cogomelos pertencen ao xénero ***Flammulina***. Variantes bravas distínguense na cor, textura e grosor e se lles denomina tamén "cogomelo do inverno" ou "talo aveludado".

O cogomelo pódese adquirir natural ou enlatado. Adóitase empregar na preparación de sopas, aínda que tamén se poden atopar en ensaladas e outros pratos. Teñen unha textura crocante e se poden conservar no frío até unha semana. Os expertos recomendan *enokis* frescos de chapeu firme branco e brillante, e cómpre evitarmos aqueles cun pé mucoso ou marrón.

## Características 
O cogomelo adoita medrar nos toros do lodoeiro chinés (*Celtis sinensis*), denominado *enoki* no Xapón, aínda que tamén poden atoparse noutras árbores coma as moreiras ou os caquiceiros. A diferenza na aparencia dos cogomelos salvaxes e cultivadas é notoria. Os cogomelos cultivados non están expostos á luz, resultando nunha cor abrancazada, mentres que os bravos adoitan ter unha cor acastañada escura. Os cogomelos cultivados medran nunha contorna de alta concentración de CO2 para produciren pés magros e alongados, mentres que os bravos teñen os pés máis curtos e grosos.

A variedade que se atopa nos supermercados é sempre a cultivada, normalmente nunha botella de plástico ou nunha saqueta de vinilo durante 30 días a 15&nbsp;°C e unha humidade do 70%, nun substrato de serraduras ou mazaroca de millo, ademais doutros ingredientes. Máis tarde, o cogomelo medra durante outros trinta días nunha contorna máis frío pero máis húmida. O crecemento está restrinxido a un papel de forma cónica para obrigar ao cogomelo a medrar de xeito magro e alongado. Os cogomelos dos supermercados a miúdo teñen mostras da botella arredor da base.

O cogomelo é moi sinxelo de cultivar e ten crecido no Xapón durante máis de 300 anos, ao comezo en madeira e despois en botellas. Pódense mercar tamén os *kits* para o seu cultivo.

En América do Norte pódese atopar unha segunda especie, *Flammulina populicola*, que tamén se cultiva.

## Denominacións vernáculas 
O termo *enokitake* （en xaponés：榎茸、エノキタケ）, *enokidake* （xaponés：榎茸、エノキダケ）, ou *enoki* （en xaponés：榎、エノキ） deriva do xaponés. En chinés, o cogomelo denomínase *jīnzhēngū* (金針菇) ou *jīngū* (金菇). En coreano chámase de *paengi beoseot* (팽이버섯) e en vietnamita *kim châm* ou *trâm vàng*.

## Propiedades medicinais do *enokitake* 
Os cogomelos *enokitake* posúen antioxidantes ao igual que a ergothioneine.
Tamén contén flammutoxín, unha proteína citólica e cardiotóxica que posibelmente apenas pode absorberse de xeito oral.

## Galería de imaxes 

Image:Flammulina velutipes 1y.jpg
Image:In the forest today..jpg
Image:XN Flammulina velutipes 473.jpg
Image:XN Flammulina velutipes 488.jpg
Image:Tree Clump1mushrooms.jpg
Image:Tree Clump2mushrooms.jpg
Image:Flammulina velutipes IMG 1038.jpg
Image:XN Flammulina velutipes 489.jpg
Image:Flammulina_velutipes.JPG
Image:Flam.vel.jpg

## Notas 
## Véxase tamén 
### Outros artigos 
* Fungo comestible
* Gastronomía do Xapón